CELEX: 62008CN0106
Language: el
Date: 2008-03-06 00:00:00
Title: Υπόθεση C-106/08: Προσφυγή της 6ης Μαρτίου 2008 — Επιτροπή των Ευρωπαϊκών Κοινοτήτων κατά Ελληνικής Δημοκρατίας

24.5.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 128/23
            
         Προσφυγή της 6ης Μαρτίου 2008 — Επιτροπή των Ευρωπαϊκών Κοινοτήτων κατά Ελληνικής Δημοκρατίας
   (Υπόθεση C-106/08)
   (2008/C 128/41)
   Γλώσσα διαδικασίας: η ελληνική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: Γ. Ζαββός και N. Yerrell)
   
      Καθής: Ελληνική Δημοκρατία
   Αιτήματα
   
               —
            
            
               να διαπιστώσει ότι η Ελληνική Δημοκρατία δεν έχει εκπληρώσει τις υποχρεώσεις που υπέχει βάσει του άρθρου 2 παράγραφος 1 στοιχείο (α) και παράγραφος 2 του κανονισμού (ΕΚ) αριθ. 2135/98 του Συμβουλίου, όπως έχει τροποποιηθεί από τον κανονισμό (ΕΚ) 561/2006 της 15ης Μαρτίου 2006, διότι δεν έλαβε όλα τα απαιτούμενα μέτρα προκειμένου να εξασφαλίσει ότι όλα τα οχήματα που τίθενται για πρώτη φορά σε κυκλοφορία από την 1η Μαΐου 2006, πρέπει να είναι εξοπλισμένα με συσκευή ελέγχου σύμφωνη με τις προδιαγραφές του παραρτήματος ΙΒ του κανονισμού (ΕΚ) αριθ. 3821/85 και διότι δεν εξασφάλισε τη χορήγηση των αντίστοιχων καρτών οδηγού.
            
         
               —
            
            
               να καταδικάσει την Ελληνική Δημοκρατία στα δικαστικά έξοδα.
            
         Ισχυρισμοί και κύρια επιχειρήματα
   Το άρθρο 2 παράγραφος 2 του Κανονισμού ορίζει ότι «Τα κράτη μέλη λαμβάνουν τα αναγκαία μέτρα για να εξασφαλίζουν ότι είναι σε θέση να χορηγούν κάρτες οδηγού το αργότερο έως την 20ή ημέρα από την ημερομηνία δημοσίευσης του κανονισμού (ΕΚ) αριθ. 561/2006.»
   O κανονισμός 561/2006 δημοσιεύθηκε στην Επίσημη Εφημερίδα της Ευρωπαϊκής Ένωσης στις 11 Απριλίου 2006, και συνάγεται ότι η υποχρεωτική απαίτηση εγκατάστασης του ψηφιακού ταχογράφου σε όλα τα οχήματα που τίθενται για πρώτη φορά σε κυκλοφορία στην Ευρωπαϊκή Ένωση, άρχισε να ισχύει την 1η Μάιου 2006.
   Η Ελληνική Δημοκρατία απάντησε στην αιτιολογημένη γνώμη της Επιτροπής στις 30 Μαΐου 2007 και δήλωσε στην Επιτροπή έχοντας υπολογίσει κάθε πιθανή καθυστέρηση στην ολοκλήρωση της διαδικασίας η χορήγηση καρτών ψηφιακού ταχογράφου στους οδηγούς θα είναι δυνατή έως το τέλος του έτους 2007.
   Η Επιτροπή διαπίστωσε ότι η Ελληνική Δημοκρατία δεν έλαβε ακόμα τα μέτρα αυτά ή εν πάση περιπτώσει δεν τα ανακοίνωσε στην Επιτροπή.
   Η Επιτροπή αιτείται από το Δικαστήριο να καταδικάσει την Ελληνική Δημοκρατία στα δικαστικά έξοδα.